Den Vest-Sjællandske Avis, 1834-10-11
Portugal. De vigtigste Efterretninger fra Lissabon af 21de Septbr. indeholder følgende: Don Pedro, laae for Døden, Dronningen Donna Maria var bleven erklæret af de Cortes for myndig, en Minister-Forandring skal foretages. - Den 17de om Morgenen bragte en Stafet fra Qveluz den Efterretning, at Don Pedros befindende havde antaget en saa alvorlig Karakteer, at man hvert Øieblik kunde see hans Død imode. Snart udbredte sig de meest modsigende Rygter, og de saameget mere som der ved den strenge Censur, hvilken hidintil har hersket i Lissabon, aldeeles ingen Beretninger vare blevne publicerede om det sande Sammenhæng. Den almindelige Spænding var saa stor, at de værste Foruroligelser fik Overhaand; indtil endelig alt blev opklaret ved følgende Skrivelse fra Regenten til de Deputeredes Kammer, som den 18de blev oplæst for fuldt Huus: Deputerede for den Portugisiske Nation, Da Jeg stedse handler troe med min aflagte Eed, og lyder min Samvittigheds Stemme, saa anmelder Jeg herved for Dem, at Jeg i Gaar har opfyldt min Kristelige Pligt som Medlem af den Katholske Kirke og Familie-Fader; og Jeg holder Mig for forpligtet til at anmelde for Dem, at min Sygdoms-Tilstand leder Mig til de omtalte Skridt, og forhindrer Mig fra længere at bestyre de offentlige Anliggender. Under disse Omstændigheder anmoder Jeg Dem om at tage en passende Beslutning. Jeg henvender mine inderligste Ønsker til Himmelen for det Offentliges Vel. Paladset i Qveluz den 18de Septbr. 1834. Don Pedro. - En lang Taushed fulgte paa denne Meddelelse, som frembragte et stort Jndtryk saavel i Kammeret som paa Tribunerne. - En Kommission blev strax udvalgt, som bestod af de samme Medlemmer, som havde meddeelt Beretning om Regentskabs- og Formælings-Qvæstionen. De vare Marqvien af Saldanda, J. A. Magelhaes, A. B. Ferraz de Vasconcellos, A. Marciano d'Azevedo, A. B. la Fonseca Mouz, M. P. d'Azevedo Lourciro og F. de Saraiva Costa. Allerede Kl. 4 blev følgende Beretning aflagt: J Betragtning af at det udkræves til Nationens almindelige Velfærd at erholde en Garantie for Varigheden af den repræsentative Forfatning og for den offentlige Rolighed og Orden i den Person, som er bestemt til at lede de offentlige Anliggender og til at regiere, i Betragtning af at Souperainens Mindreaarighed efter de gamle Love endes med det 14de Aar; i Betragtning af, endskiønt Chartet har bestemt det anderledes for det nærværende Tilfælde, at denne Bestemmelse er ingen af dem, som ikke maae forandres eller suspenderes af de almindelige Cortes; endelig i Betragtning af, at Donna Maria den 2den er ved den fuldkomne Udvikling af sine physiske og moralske Evner skikket til fra nu af at udøve sine Regieringspligter mod Kongeriget, saa ere vi af den Mening: at Hs. allertroeste Majestæt, den regierende Dronning Donna Maria den 2den, skal betragtes og erklæres for myndig, for ufortørnet at overtage den Magt, som tilkommer hende efter Chartet. (J Cortes Paladset den 18de Septbr.) Commissionens Beretning blev eenstemmigen antaget. – Endnu den samme Dag kom Sagen under Forhandling i Pairernes Kammer, hvori Dronningens Myndighed blev understøttet af 25 Medlemmer, dog modsatte sig 6 Paire denne Forholdsregel, nemlig Marqvierne af Loule og Fronteira, Greven af Villa Real, da Taipa og Lumieras og Statsraad Trigozo hvilke vare af den Mening, at Regentskabet skulde overdrages til Julantinden Donna Maria Jabel, indtil Dronningen havde opnaaet sit 18de Aar. Den 19de samledes atter Kammerne, og en Deputation afgik til Qveluz med Hertugen af Palmella i Spidsen. Hs. Maj. svarede skriftligt saaledes: Jeg takker de almindelige Cortes, for den nyelig tagne Forholdsregel, endskiønt fuld af Kummer over den Aarsag, som har givet Anledning dertil, og Jeg lover at giøre althvad der staaer i min Magt for at holde det constitutionelle Charte opret, ligesom Jeg ogsaa skal bestræbe Mig for at efterligne min ophøiede Faders Dyder, og at følge hans Raad og Exempel i enhver Henseende. Med dette Svar blev tillige en Skrivelse fra Hertugen af Palmella tilstillet Kammeret, hvorved den følgende Dag eller den 20de Septbr. blev bestemt til at Dronningen skulde aflægge Eeden. Med det samme anmeldte Hertugen, at Dronningen havde auctoriceret ham til at erklære: at det nærværende Ministerium skulde vedvare til Eeden var aflagt; da hun saa havde isinde at oprette et nyt Ministerium. Hr. Souza Azevedo anmeldte derpaa for Kammeret at en mærkelig Forbedring var foregaaet i Hs. Keiserlige Majestæts Tilstand. Hr. Magelhaes foreslog at tilstaae Keiserens endnu uforsørgede Datter (af det andet Ægteskab) Donna Maria Amalia en Dotation af 500 Contos de Reis af Nationalgodserne og at tillægge hende Titelen af en Hertuginde af Mindello til Minde om Don Pedros Landgang paa denne Punkt af Kysten. Forslaget erholdt den anden Læsning. Den 20de begav Dronningen sig i fuld Galla i de Deputeredes Kammer, hvor hun oplæste Eeden med lydelig Stemme, og derpaa efter 5 Minuters Forløb begav sig skyndsomst tilbage til Qveluz. - J dette Øieblik bleve nogle Raketter løsladte og Hestene blev skye, saa at de kun blev styrede med Møie. Dronningen kom imidlertid derfra med Skrækken; Folket saaledes paa hende med den lydeligste Enthusiasme. Portugals Regiering er nu saaledes kommen under disse betænkelige Omstændigheder i en 15 aarig Piges Hænder, og det ifølge de samme Cortes Beslutning, som for faa Dage siden, erklærede hende for umyndig. De nyeste Beretninger om Don Pedros befindende lode befrygte, at han d. 21de havde kun faa Timer tilbage at leve i. Den 19de bleve to Bulletins udgivne, og den 20de Kl. 7 om Morgenen den tredie. Man seer deraf at : Læger havde holdet en Consultation og foreskevet en energisk Behandling. Don Pedro havde til bragt flere slemme Nætter og lidt af Krampe; men havde altid rettet sig igien ved Hielp af de brugte Lægemidler. J Publikum troer man, at Sygdommen er Vand i Brystet. Keiserindens Omsorg for ham ved hans Sygeseng er rørende, og hans hele tienstgiørende Personale er meget bedrøvet. Han skal selv have opgivet alt Haab om Livet; men skal see sin Død imode med megen Resignation; han skal være af den Tanke, at Lægerne have ikke indseet hvori hans Sygdom bestaaer indtil det var for sildigt. J en Samtale med en af fine Læger skal han have raadet ham til at lade sine Børn godt opdrage; thi han selv og hans Broder Don Miguel vare blevne saa slet opdragede, at de først i deres mandlige Alder havde indseet deres Uvidenhed. Efter at, vedblev han, jeg ved de mangfoldige Begivenheder i mit Liv var bleven bragt i Forbindelse med Mænd af Dannelse og Er ring, lagde Jeg Mærke til min Uvidenhed og søgte saameget det stod i min Magt at benytte enhver Leilighed til Dannelse; desuagtet har Jeg ofte handlet under en Jndflydelse af urigtige Forestillinger. Den moednere Alder fremkalder vigtige Pligter og man erfarer da af sin egen Skade, hvor vanskeligt det er at erhverde sig det, som man med Lethed kunde have lært i sin Ungdom. - Man dadler ham for en høi Grad af Heftighed og Halsstarrighed; man kan ikke nægte ham Mod, Energie og Patriotisme, og hans Død bliver almindeligt beklaget som en National-Ulykke. - Mangebaande Jntriger, skulle have fundet Sted angaaende Minister-Forandringen, først vilde man have oprettet et Regentskabs-Conseil, bestaaende af Hertugen af Palmella, Biskoppen af Combra, Hertugen af Tercera og Marqvien af Saldanha. Allerede d. 17de om Aftenen forsamlede sig en Opposition i i Hr. P. A. Campos Huus. Marskal Saldanhavar tilstæde. Kl. 1 om Natten besluttede man at afsende en Deputation til Jnfatinden Donna Jzabel Maria for at tilbyde hende Regentskabet. under visse betingelser, som bleve hende skriftligt forelagte. Hun erklærede sig villig dertil, udbrød i Taarer, og yttrede sin Kummer over den Maade paa hvilken hun forhen havde forestaaet Regentskabet. Tidlig om Morgenen forsamledes Statsraadet og nu erklærede Marskal Saldanha, at han, formedelst sin Aftale med Jnfantinden, ikke kunde give sit Samtykke til Planen for Oprettelsen af et Regentskabs Conseil. Ministerne kom i stor Forlegenhed; men det lykkedes at faae Marskallen overstemt i Commissionen, og saaledes gik det til, at Dronningen blev erklæret for myndig uden noget Regentskabs-Conseil. Hertugen af Palm la bliver nu Chef for det nye Ministerium og tillige Minister for de udenlandske Anliggender. Det aristokratiske Partie synes nu at have faaet Overhaand. Nysgierrigheden er især spændt paa om Hr. Silva Carvalbo beholder sin Post som Finantsminister; denne Mands Duelighed og Virksomhed bliver i høi Grad roest; men han vil kun forblive i Ministeriet under den Betingelse, at hans omfattende Planer til hele Portugals Omdannelse blive fulgte tilligemed det ubetingede Reformsystem, hvorefter han og Keiseren have hidindtil handlet.